Oikeusministeriö/Avoimuusrekisterivalmistelun asiantuntijatyöryhmä

MUISTIO 4.9.2020

Syksyllä käsiteltävät teemat ja niihin liittyvät kysymykset

1. **Rekisteritiedot ja rekisterimenettely**

Ohjausryhmä linjannut keväällä 2020: rekisterin tulee sisältää ajantasaista tietoa lobbaajasta, lobbauskohteesta, käytettävistä keinoista ja resursseista.

* Mitä tietoa rekisterin tulisi sisältää, jotta se olisi riittävää?
* Tuleeko lobbaajan olla rekisteröitynyt ennen kuin harjoittaa lobbausta vai voiko sen tehdä jälkikäteen?
* Kuinka usein rekisterivelvollisen on päivitettävä tietoja, jotta tiedot olisivat riittävän ajantasaisia?
* Kuinka yksityiskohtaisia tietoja annetaan yksittäisistä lobbaustapahtumista?
1. **Sanktiot ja toimeenpano**

Toimeksiannon mukaan rekisteröityminen tulee olla pakollista ja sanktioitua.

* Minkälaisia sanktioita rekisterivelvollisuuden rikkomisesta tulisi määrätä?
* Miten pitkä siirtymävaihe sanktioiden osalta tarvitaan?
* Miten rekisterin valvonta järjestetään?
1. **Hyvä edunvalvontatapa ja muut sääntelykeinot**

Toimeksiannon mukaan valmistelussa tulee määritellä hyvä edunvalvontatapa ja käsitellä muita sääntelykeinoja.

* Miten hyvä edunvalvontatapa liittyy rekisteröintiin?
* Minkälaisia muita sääntelykeinoja voitaisiin hyödyntää?